Source: http://eazi.ro/stat-de-drept/csm-a-hotarat-detasarile-magistratilor-in-curs-sunt-legale-si-se-mentin
Timestamp: 2018-09-24 03:43:42+00:00

Document:
Stat De Drept - Csm A Hotărât: Detaşările Magistraţilor În Curs Sunt Legale Şi Se Menţin - eAzi.ro - Publicaţie online de atitudine şi informaţie
CSM a hotărât: detaşările magistraţilor în curs sunt legale şi se menţin
13 octombrie 2017 12:15| Stat De Drept | Politică
CSM a decis că detaşările magistraţilor în curs sunt legale şi se menţin, însă cele ulterioare hotărârii Consiliului nu pot depăşi, cumulat, şase ani. Încetarea detaşării procurorilor şi judecătorilor la CSM poate fi cerută doar de preşedintele şi vicepreşedintele Consiliului, potrivit Mediafax.
De asemenea, Consiliul a hotărât că „actul administrativ ce a intrat în circuitul civil prin care s-a dispus detaşarea unui magistrat poate fi anulat doar de instanţa de judecată în condiţiile art.1 alin.(6) din Legea nr.554/2004; (unanimitate)”.
Plenul CSM susţine că „în cazul judecătorilor şi procurorilor detaşaţi în cadrul Consiliului Superior al Magistraturii, încetarea detaşării poate fi dispusă numai la solicitarea preşedintelui Consiliului şi a vicepreşedintelui Consiliului. (majoritate: 9 DA, 6 NU, 1 NUL)".
„Am constatat că prevederile legale referitoare la detaşarea magistraţilor în cadrul CSM au fost interpretate într-o manieră care să permită prelungirea acesteia sine die, în pofida dispoziţiilor explicite ale normelor legale. Am remarcat faptul că, printr-un artificiu juridic, în cazul mai multor magistraţi s-a procedat la prelungirea perioadei de detaşare peste durata maximă prevăzută de lege. astfel, după epuizarea primei perioade de detaşare şi a unei prelungiri s-a dispus o nouă detaşare a respectivului judecător sau procuror ajungându-se astfel ca unii dintre aceştia să nu mai revină la instanţele sau parchetele de unde provin nici după 10 ani. Considerăm că o astfel de practică este nelegală”, susţineau cei cinci magistraţi în adresă.

References: Csm 

CSM 

CSM 
 CSM 
 CSM 
 CSM